หุ้นไทยปิดเช้าบวก 4.59 จุด
หุ้นไทยวันที่ 14ธ.ค. ปิดช่วงเช้าที่ระดับ 1,358.40 จุด เพิ่มขึ้น 4.59 จุด มูลค่าการซื้อขาย 15,819.76 ล้านบาท
14 ธ.ค. 2555

หุ้นไทยวันที่ 14ธ.ค. ปิดช่วงเช้าที่ระดับ 1,358.40 จุด เพิ่มขึ้น 4.59 จุด มูลค่าการซื้อขาย 15,819.76 ล้านบาท
การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้าในกรอบแคบ โดยแตะจุดสูงสุดของช่วงเช้าที่ 1,359.16 จุด และแตะจุดต่ำสุดของช่วงเช้าที่ระดับ 1,354.39 จุด ก่อนปิดตลาดช่วงเช้าวันนี้ที่ระดับ 1,358.40 จุด เพิ่มขึ้น 4.59 จุด(+0.34%) มูลค่าการซื้อขาย 15,819.76 ล้านบาท           น.ส.อาภาภรณ์ แสวงพรรค ผู้อำนวยการอาวุโส ฝ่ายวิจัยหลักทรัพย์ บล.ดีบีเอส วิคเคอร์ส(ประเทศไทย)กล่าวว่า ตลาดหุ้นไทยเช้านี้แกว่งไซต์เวย์ คล้ายตลาดหุ้นอื่นในภูมิภาคเอเชียที่มีการแกว่งแคบทั้งในแดนบวก-ลบ ในช่วงที่ตลาดฯกำลังรอปัจจัยใหม่เข้ามา ภายหลังจากที่สหรัฐฯได้ออกมาตรการ QE4 มาแล้ว          ตอนนี้ปัจจัยหลักที่จะต้องติดตามต่อไปเป็นเรื่องการแก้ปัญหา Fiscal Cliff ว่าจะตกลงกันอย่างไรบ้าง ซึ่งทางสภาคองเกรส และโอบามาจะร่วมกันหาทางออกได้ก่อนคริสมาสหรือไม่ ซึ่งหลายคนเชื่อว่าไม่น่าจะได้ แต่ส่วนใหญ่เชื่อว่าน่าจะบรรลุข้อตกลงร่วมกันได้ในนาทีสุดท้าย นอกจากนี้ล่าสุดทางประธานธนาคารกลางสหรัฐฯ(เฟด)ได้ออกมาบอกให้ทางทำเนียบขาว และโอบามา น่าจะหาข้อตกลงกันให้ได้ เพราะลำพังแต่มาตรการ QE3 และ QE4 คงจะไม่ทำให้เศรษฐกิจของสหรัฐฯเดินหน้าต่อไปได้ ถ้ายังมีปัญหา Fiscal Cliff อยู่ ตรงนี้เหมือนเป็นการเตือนว่าให้เร่งรีบร่วมกันหาแนวทางแก้ไขได้แล้ว          ส่วนตลาดบ้านเราตอนนี้ก็ยังมีแรงซื้อจากกองทุน LTF และ RMF หนุนตลาดอยู่ แต่นักลงทุนก็ยังหวั่นใจว่าตลาดฯอาจพักฐานหลังจากที่ดัชนี SET ได้ขึ้นไปทำ New high ในรอบ 16 ปีกว่า อย่างไรก็ดีปัจจัยโดยรวมในตลาดบ้านเรายังเป็นบวกอยู่ ซึ่งถ้าแนวทางแก้ปัญหา Fiscal Cliff ออกมาดี ก็จะยิ่งทำให้ตลาดฯปรับตัวขึ้นต่อไปได้
แนวโน้มการลงทุนในช่วงบ่ายนี้ น.ส.อาภาภรณ์ กล่าวว่า ตลาดฯคงจะแกว่งแคบ โดยให้กรอบการแกว่งไว้ที่ 1,350-1,360 จุดส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่                 BTS         มูลค่าการซื้อขาย 1,408.20  ล้านบาท ปิดที่   6.65 บาท เพิ่มขึ้น  0.15 บาทCPALL      มูลค่าการซื้อขาย 1,320.67  ล้านบาท ปิดที่  43.75 บาท เพิ่มขึ้น  1.75 บาท     PTT        มูลค่าการซื้อขาย   515.52 ล้านบาท ปิดที่  332.00 บาท เพิ่มขึ้น  3.00 บาท BBL         มูลค่าการซื้อขาย   495.22  ล้านบาท ปิดที่ 193.00 บาท เพิ่มขึ้น  1.50 บาท AAV       มูลค่าการซื้อขาย   494.28  ล้านบาท ปิดที่   4.78 บาท เพิ่มขึ้น  0.14 บาท